
Public această broșură, sub titlul limpede de „Tudor 
Vladimirescu“ — pentru a înlătura orice îndoială, sau pretext 
de îndoială asupra cuprinsului, — în credinţa la care am ajuns 
că sintezele ce s'au înfățișat, în vremurile din urmă, despre 
mişcarea românească de la 1821 şi conducătorul ei, au mic- 
şorat, prin ocolirea adevărului, importanța acţiunii eroului 
naţional. 

Din parte-mi, am mai încercat să aduc în chestiune, o 
contribuţie întemeiată pe documente, în lucrarea de la 1932 
„Frământările politice şi sociale în principatele române de la 
1821 la 1828“, care însă, poate şi din cauza titlului, a fost 
trecută cu vederea de cei cari, în urmă, au mai scris despre 
Tudor Vladimirescu. Am mai publicat, la 1934, o broşurâ 
„Grecs et Roumains en 1821“, extrasul unui articol din revista 
grecească ,,Ellenikâ“, scris de astă dată, în scopul de a pro- 
voca o revizuire şi a judecății, iarăşi greşite după socotinta 
mea, a istoriografiei greceşti asupra atitudinii lui Tudor. 
Nici această broşură, din care, de altfel, nu mai sunt exem- 
plare, n'a izbutit să înlăture prejudecățile de la noi. 

Dovada am avut-o în povestea romanfatâ ce ni-a dat, 
în 1935 (ed. fundaţiei pentru literatură şi artă „regele Ca- 
rol II“), d. C. Ardeleanu, sub titlul „Domnul Tudor“. In 
recensia ce i-am făcut, în ziarul „Adevărul“, de Marţi, 19 
Martie acelaş an, am căutat iarăşi să restabilesc, în rezumat, 
ceeace mi se pare documental exact în privinţa mişcării 
româneşti de la 1821. Şi de astă dată, fiind vorba se vede de 
un articol de ziar, el a trecut neobservat. 

Am avut deci, în 1936, în editura fundaţiei Carol I 
(consilier tehnic pentru istorie, prof. univ. C. C. Giurescu), 
cartea d-lui Emil Virtosu „Tudor Vladimirescu, pagini de 
revoltă“. Se publică a doua oară acte cunoscute de mai nainte, 
fie prin însuşi d. Virtosu, fie prin alţii şi ün portret bine 
cunoscut al lui Tudor, după o litografie pe čare d. Virtosu 
o califică de „contemporană“, deşi este evident: mai recentă. 
Judecata d-lui Virtosu despre Tudor, o găsim în primele 
pagini, intitulate „prezentare“, termen nou pentru mine, obiş- 
nuit cu „întroducere“, sau „prefaţă“. 

La pag. 21, d. Virtosu se întreabă: „A fost această re- 
voluţie (a lui Tudor) în legătură cu eteria grecească, pornită 
pe pământul românese de AI. Ipsilanti? Credem şi noi că da, 
deşi până acum n'a ieşit la lumină nici o dovadă documentară 
concludentâ“, Mai întâi, mi se pare ciudat să declari că adopti 
o părere deşi n'ai dovada temeiniciei ei. Apoi, cred că dovada 
s'a adus şi voi reveni mai jos asupră-i. Dar, după ce d. Virtosu 
recunoaşte participarea lui Tudor la eteria grecească, imediat 
micşorează importanţa telului ce aceasta a urmărit. Serie că 
„pe când revoluţia grecească este, de la început până la sfârşit, 
înpotriva Turcilor, pentru câștigarea independenţei, răscoala 
lui Tudor este inpotriva liotei de asupritori ai ţării, jefuitori 
ai ţăranului. Nu înpotriva Turcilor, ci înpotriva boerilor ne- 
milostivi şi înpotriva grecilor“. Dacă d. Virtosu şi atâfi alţii 
cred că prin aceasta înalță pe Tudor, eu socotesc, dinpotrivâ, 
că-l scoboară. Mi se pare, într'adevăr, că mai mult îl cinsteşte 
de a fi năzuit, ca şi Ipsilanti, ca şi Caragheorghe, la neatâr- 
narea ţării sale, ceeace implica înlăturarea domniilor fana- 
riote, decât ca țelul lui să fi fost numai de a obținea din mila 
Turcilor, domniile pământene. 

De altă parte, il cinsteşte mai mult, socotesc iarăşi, acea 
nâzuintâ, decât rolul de răzvrătitor al ţăranilor înpotriva 
boerilor, asupra căruia insistă cu preferință d. Virtosu, măr- 
turisind de altfel (p. 23) că a extras din acte cunoscute mäi 
- dinainte, tot ceea ce putea infâtişa ,,profundul sentiment de 
revoltă, caracteristice al lui Tudor“. Ca şi cum ar fi fost nevoe 
de un îndemn, scos din istorie, pentru eventuale noui turburări 
sociale. İn realitate, cum voi arăta, ridicarea ţăranilor, la 
începutul acţiunii lui Tudor, n'a avut de scop decât de a 
ascunde, din motive de oportunitate politică, adevăratul şi 
mai înaltul tel urmărit: neatârnarea ţării. 

In sfârşit, în revista ,,Rânduiala“, I (1935), p. 41-52, 
d. Ernest Bernea publică de asemenea un articol despre Tudor 
Vladimirescu. Un moment vede adevărul. Serie (p. 48) că 
„se;poate ca în mintea lui Tudor să fi incoltit şi alte gânduri..., 
cu ajutorul Ruşilor să scape tara şi de Greci şi de Turci“. 
Este teza mea din lucrările ce am menţionat, de care însă d. 
Bernea nu arată să fi avut cunoștință. Dar, părerea cealaltă, 
obișnuită, o găsim şi mai înainte (p. 45): „dela început Tudor 
a înțeles , că mişcarea lui nu are nimic comun cu aceea a 
Grecilor“, — şi în urmă (p. 49): „de la început Tudor'a 
înțeles că ajutorul Ruşilor nu va veni şi a fost înpotriva 
Grecilor“. Şi pentru d. Bernea latura esenţială a mişcării lui 
Tudor este cea socială, iar cea naţională se restrânge la înlă- 
turarea domniilor fanariote. Citim la p. 43 că „revoluţia (a 
fost) purtată de braţul lui Tudor pentru a aduce puţină 
lumină în bordeele sărace şi triste ale ţăranilor..., a face drepi 
tate poporului (p. 44)..., (a avut de scop) ridicarea poporului 

„asuprit şi înlăturarea străinilor... cari erau stăpâni de fapt ai 
“ţării,.... vrăjmaşii adevăraţi ai naţiei, împreună cu boerii pä- 
. mânteni plecaţi lor“ (p: 45). Şi d. Bernea crede că cinstește 
“memoria lui Tudor relevând negocierile lui cu Turcii: „se. 
sforţa să câştige încrederea Turcilor, prin legăturile ce le 
păstra cu paşii de la Dunăre, încredere de care avea atâta 
nevoe pentru a isbândi...“ A isbândi, de sigur, în idealul măr- 
ginit ce i se atribue: înlăturarea domniilor fanariote: prin 
bunăvoința Turcilor. Eu cred că urmăria un ideal mai înalt, 
meatârnarea ţării sale, şi că relaţiile cu Tureii n'au avut de 
scop decât să-i înșele, până la momentul oportun, asupra 
adevăratelor lui intenții.. bată 


TI 


Revoluţia grecească de la 1821 n'a fost decât izbucnirea 
mai violentă a unor manifestări, mult mai vechi, ale dorului 
de emancipare al creştinilor din Balcani, ca şi din principatele 
române, de sub stăpânirea turcească, dor ce se poate urmări 
încă din vremea lui Mihai Viteazul şi care creia între toţi. 
asupriţii o solidaritate pecetluită prin credinţa lor comună, 
ortodoxă. Un ecou al acestor vechi aspirații, a tost complotul 
de la 1796 al lui Riga. In programul său, publicat, în greceşte 
şi nemţeşte,! de d; C. Amantos (Anecdota engrafa peri Riga, 
Velestinli), program. totodată naţionalist şi ultrademocratie 
(vrea votul universal, p. 58), se poate citi (p. 50): „Bulgarul 
trebue să se miște, când Grecul suferă şi la fel acesta pentru 
acela şi amândoi pentru Albanezi şi Vlahi“. Acelaş plan de 
coaliţie a Grecilor, Sârbilor, Bulgarilor şi Românilor, a fost 
reluat de Const. Ipsilanti la 1803. Era vorba, încă de atunci, 
de a uni, cu ajutor rusesc, toate acele neamuri, contra Turci- 
lor1). In sfârşit „eteria“, adică „asociaţia“, injghebatâ la 1820. 
Scopul ce urmăria, este astfel definit de cunoscutul istorie 
francez Emile Bourgeois, în cartea sa „Manuel historique 
de politique étrangère“, vol. IT (1899), p. 663: „inspirată din 
doctrinele revoluţiei franceze, din apostolatul lui Riga şi al 
lui Corai, pe meleaguri străine, la Bucureşti, Odesa, chiar la. 
Moscova, eteria a dobândit în Balcani un rol cosmopolit. Pro- 
.gramul ei era «unirea armată a tuturor creştinilor din imperiul 
| turcesc», izgonirea Turcilor din Europa, prin ridicarea gene- 
ralâ a tuturor raselor indigene“. 
„Un asemenea program nu sta prin nimie în calea aspira- 
iilor româneşti de emancipare de sub stăpânirea turcească, 
manifestate de mai multe ori, chiar în vremea Fanarioţilor 2). 


1) Izvoarele, în cartea mea „Frământările“, p. 9, n. 5. — Adaogă: 
P. P. Panaitescu, Corespondenta lui Const. Ipsilanti cu guvernul rusesc, 
1806—1810, Buc. 1933, p. 16. — M. Lascaris, Le röle des grècs dans Pin- 
sürrection serbe sous Carageorges. Atena 1933. E e sa aa IS II 
2) Cartea mea ,,Frâmântârile“, p: 14—18. ! LE At ia 

Nu era vorba de a asigura stăpânirea grecească in principate, 
cum s'a răstălmăcit lucrul, de frică, după intrarea Turcilor 
în principate contra eteriştilor, în scopul de a nega orice în- 
telegere cu aceştia*), şi cum repetă în vremurile noastre, d. 
Virtosu, (p. 21) şi alții. | 
Programul eteriei era însă secret, căci pericolul era mare, 
şi membrii ei erau legaţi prin jurământ să lupte pentru in- 
făptuirea lui. Au putut deci să fie adepţi ai eteriei cei câţiva 
Români cari, primiţi în sânul ei, i-au cunoscut adevăratul 
tel. Astfel au fost mitropoliţii Veniamin Costachi şi chiar 
Dionisie Lupu, Grigore Brâncoveanu, Iordache Florescu, Di- 
nicu Golescu, Grigore Băleanu, Mihăiţă Filipescu 4), toţi buni 
români, fără a mai vorbi de episcopul Ilarion al Argeşului. 
Acestuia i se recunosc în deobşte frumoase simţiminte româ- 
neşti şi democratice, iar d. Virtosu spune (p. 13—14) despre 
el că „împărtăşia idealurile de dreptate socială şi naţională“ 
ale lui Tudor. Nu se spune însă niciodată că se numia Gheor- 
ghiadi, că era bulgar grecizat din părţile Silistrei, crescut de 
mitropolitul Dositei Filiti5) şi că era eterist. Desigur, pentru 
a nu se recunoaşte că nu era necompatibilitate între scopurile 
eteriei şi aspiraţiile româneşti ale lui Tudor. Cum ar fi putut, 
măcar neaoşii români numiţi mai sus, să fie de partea eteriei, 
dacă scopurile acesteia ar fi fost cele ce i se atribue de d. 
Virtosu şi alţii? Cum ar fi putut binecuvânta mitropolitul Ve- 
niamin sabia lui Ipsilanti? 
Rămâne să vedem dacă Tudor Vladimirescu el însuşi 
a fost eterist. Am arătat că, după d. Vîrtosu „nicio dovadă 
documentară concludentâ“ mar fi fost adusă. Eu cred că am 
adus-o 6). Sunt mărturiile contimporanilor, intimi chiar ai lui 
Tudor. Constantin Izvoranu spune că acesta „de la o vreme 
încoace, când venia la Bucureşti,... trăgea la Samurcaş... Mus- 
calii căutau mijloace să ridice o revoluţie... Samurcaş era în 
înţelegere cu consulul rusesc şi-i spunea că nimeni nu poate 
să ridice revoluţia dincolo de Olt decât numai slugerul Tudor, 
pe care-l şi duse la consul. Ce i-o fi vorbit, nu ştiu, dar intr'o 
noapte îi dădu 25 arnâuti de sub comanda lui Hagi Prodan 
şi a lui Macedonschi şi Tudor plecă“. Cioranu arată şi el că 
„Tudor, în Bucureşti, unde avea procese, cunoştea propaganda 
Grecilor şi că, deodată, chemându-l Samurcaş, episcopul de 
Argeş Ilarion (Gheorghiadi) şi al Râmnicului Galaction (tot 
grec), Pau rugat să se ridice împreună cu pandurii ce va 
putea aduna, încredinţându-l că vine armia rusească şi că 
această mişcare a Românilor va fi pentru mântuirea pdtriei 


8) Ibid., 84, 105—6, 113—114. 
4) Ibid., 26. 
5) Ibid,, 21, 71. 
6) Ibid., 21—83. 

lor“. Chiriac Popescu spune că Tudor, la- Bucureşti „sa 
conformat şi el intr'o glăsuire cu eteria Grecilor“. Zilot Ro- 
mânul scrie şi el că la moartea lui Alecu Vodă Sutzo „s'a 
iscodit rebelie..., o adunare de strâini, cei mai mulţi greci, 
mişcând lucrul acesta pe taină şi unind cu dânşii şi pe un 
Tudor sluger... ce-i zicea şi Vladimirescu“. Naum Râmniceanu 
socoteşte şi el că Tudor a plecat din Bucureşti „să răzvră- 
tească ara pentru lege (adică credinţă), învăţat fiind de Pini“. 
Ştefan Scarlat Dăscălescu, care a cunoscut pe Tudor, îl cali- 
fică de „creatură rusească, trimis să insurecţioneze cele cinci 
judeţe de peste Olt...:, Pau ales capii revoluţiei şi Pini“. Ete- 
ristul moldovean Nicolache Rosetti-Roznovanu spunea. lui 
Bois-le-Comte la 1834, că „Ipsilanti dădu semnalul şi Vladi- 
mirescu se puse în fruntea mişcării muntene“. Colonelul Ion 
Voinescu II, spune şi el, în memoriile sale, că după procla- 
mafia lui Ipsilanti către Bucureşteni (18 Martie 1821), lumea 
„se da cu socoteala că Tudor nu era decât un agent al lui 
Ipsilanti şi prin urmare al Rusiei“. Colonelul Grigore Lâcus- 
teanu (1813—1883) scrie, în amintirile sale, de curând pu- 
blicate, că ştia de la tatăl său că mișcarea lui Tudor a fost 
pusă la cale de 0 mână puternică străină“. In sfârşit, Ion 
Ghica ştia şi el că Tudor a fost eterist. Şi nu citez decât 
izvoarele româneşti ?). 

Cred că sunt dovezi concludente, dar care, după soco- 
tinţa mea, dat fiind adevăratul scop al EN nu scoboarâ, 
ci inaltâ pe, Tudor. 

Știu că acei cari cred că cinstesc memoria lui Tudor, 
persistând a afirma că s'a ridicat înpotriva fanariofilor şi a 
boerilor, învoacă în sprijinul tezei lor, proclamafiile date de 
Tudor din Oltenia. 

„Ei uită însă că, declarându-se duşman al fanarioţilor şi) 
al boerilor, Tudor Vladimirescu nu era în dezacord cu eteria. | 

"Mai întâi, din punctul de vedere naţional românesc, 
eteria, precum am arătat, avea de scop neatârnarea tuturor 
creştinilor de sub jugul turcesc, ceeace implica şi pentru prin-! | 
cipatele române, încetarea domniilor străine, fanariote. Do- 
vada? Proclamaţia din Focşani, la 13 Martie 1821, a lui Al. 
Ipsilanti către Munteni: „Bărbaţi Daci!... Veacuri dearândul 
sărmana voastră patrie a fost plecată sub neomenosul jug al 
sălbatecului despotism... Tirania domnilor voştri tâmpise fa- 
cultăţile voastre intelectuale şi slăbise acel simţ al najiona- 
lităţii... E timpul să vă deşteptaţi şi să vă cereţi drepturile“. 
Iar în proclamația de la 19 Aprilie, din Târgovişte, schitând 
un proect de organizare viitoare a principatelor emancipate, 
Spunea. „autoritatea supremă să se încredințeze unui pămân- 
tean...; să se alcătuiască o armată naţională“. Ce alt cerea 


1) Cele străine contimporane, le-am dat ibid., p: 28:n. 6 

Tudor, in broçlamatile. sale, din punct de ele) ol” É 
Confundă d-nii Vârtosu şi ceilalţi, aspiraţiile eteriştilor cu ale 
fanariotilor. Deosebirea care „nu se pare valabilă“ d-lui Vir- 
tosu (p. 21) a fost totuşi o realitate. Ea a fost făcută de 
mult (nu abia acum, după cum pretinde d-sa) de contimpo- 
rani, chiar de Grecii cari au luptat pentru neatârnarea patriei 
(lor 5) Intr” adevăr, fanarioţii aveau interes ca principatele ro- 
mâne, rămânând în dependență de Turcia, să fie şi în viitor 
| câmpul lor de exploatare, De altă parte, având averea şi fa- 
milia la Constantinopol, nici nu se puteau declara fâtiş pentru 
eterie. „Grecii „din fanar, — scrie istoricul francez Emile 
Bourgeois (l.c., 664) — se mărginiră la speranţe tăinuite, 
care nu compromiteau nici bunurile, nici viaţa lor“, Cât de 
mic a fost numărul fanarioţilor intraţi în eterie, poate vedea 
d. Virtosu din cartea d-lui Take Condiloru, I filiki etairia”, 
Atena 1926. A 


“Dar din punct de vedere social? Nu era oare, eteria, 
jea şi promotorii ei mai vechi, Riga, de al căruia proect de 
constituţie am. vorbit, şi Corai, adâne democrată? Dovada? 
,, Tot în proclamația de la 19 Aprilie a lui Al. Ipsilanti, şe mai 
"igăseşte şi propunerea ca în viitoarea organizare a princi- 
'patelor, să se prevadă „o adunare de deputaţi din toate clasele 
cetăţenilor“: 

lată dar că programul eteriei nu era în opoziţie, nici din j 
| punctul de vedere naţional, nici din cel social, cu proclamaţie 
"lui ‘Tudor Vladimirescu. 


E 


Acţiunea eteriei a fost pornită însă, cu încrederea în 
sprijinul rusesc, făgăduit de ţar lui Al. Ipsilanti. Cu această 
încredere a trecut Ipsilanti Prutul “și a pornit Tudor din 
Bucureşti; să adune trupe în Oltenia lui.” Dar, până să se 
(iviască - ajutorul rusesc, o tactică elementară cerea să nu se 
/expue fara, în zadar, unei invazii turceşti. De aceea, procla- 

+“ maţiile lui Tudor, comunicate. şi Porții, nu exprimau ade- 
»vâratul lui scop, ci erau mente numai să ascundă Turcilor 
"adevărul, până la momentul oportun. Nu trebue confundate 
mijloacele de care s'a slujit Tudor, cu scopul ce Va urmărit. 
Şi aceasta nu este numai o construcţie logică. Este realitatea, 
adeverită de mărturii contimporane °). Tovarâşul de arme al 
lui Tudor, Ton Solomon, spune că s'a întâlnit la Bucovâf cu 
Iordache Olimpiotul, în urma unei scrisori a lui Tudor, spre 
a se înţelege „pentru tot secretul“, şi că secretul a fost că | 
„răscoala nu este asupra boerilor şi negustorilor, ci numai 

‘pentru lege“ (eredinţă). „lar Ștefan „Scarlat Dăscălescu, çare 
a cunoscut pe Tudor, spune şi el: „se poate ca să fi urât pe 
greci şi pe străini... dar nu aceasta la făcut să răscoale po- 
porul, precum. îl cântă panegiriştii lui, ci planurile Rusiei. şi 
mâna lui Pini Pau împins“. Şi acelaş adaogă 10): „dacă ar fi 
spus Oltenilor țelul acestei revoluții... mar fi reuşit; dar el, 
bun politic, a ştiut unde să-i atingă..., i-a îndemnat pe toţi la 
arme impotriva boerilor şi impotriva grecilor, funcţionari şi 
arendâşi, cari acolo, mai mult de cât ori unde, făcuseră jafuri“. 
Dar, — nu importâ aci motivul —, ţarul Alexandru nu 
A gi a ţinut cuvântul. Până să ajungă Ipsilanti de la Iași, Tudor 
din Oltenia, la Bucureşti, se aflase că ajutorul rusesc nu va 
“veni. Din puţinele izvoare ce avem despre întrevederea lor 5), 
se desprinde. totuşi destul de limpede că” Tudor a explicat 
“lui Ipsilanti, fără: a-l convinge, că odată ce sprijinul rusese =- 
lipsia, el nu se putea ridica lăţiş înpotriva Turcilor, căci ar 
“ însemna să expue fara la o zadarnică vărsare de sânge şi 
'pustiire, Vinovat de călcare de credinţă nu era Tudor, cum 
'neînţelegător al- realității, a interpretat Ipsilanti, ci. ţarul 
„Rusiei care; influenţat la Laybach de Metternich, își uitase 
cuvântul. | 
"De partea Turcilor, nu sia dat însă Tudor nici atunci, 
“cum pe nedrept lau învinuit grecii şi cum afirmă încă d-nii 
Virtosu, Ardeleanu şi Bernea. El a rămas numai în expec- 
tativâ şi, de acord cu boerii, cerea şi Rusiei, şi Austriei, ca 
măcar să împiedice intrarea în ţară a trupelor turceşti 12). 
Apoi, când Turcii, totuşi, tree Dunărea, Tudor, părăsind Bu- 
cureştii, se îndreaptă tocmai în aceeaş direcție în care se 
retrăsese Ipsilanti. şi, din Cotroceni, dă o proclamaţie care 
desvălue, încă odată, adevăratul şi statornicul său gând. Fără 
“a mai menţiona anume pe greci, fiindcă-i retrâseserâ incre- 
derea, spune: „deci ne tragem spre într upare cu ceilalţi fraţi; 
de acum, fraţi ai noştri creştini, panduri, bulgari, sârbi, trebue 
să deşărtăm puşca noastră în carne de turc, de vor năvăli pe 
noi“ 13). In sfârşit, Cioranu 1) ni-a păstrat ultimele cuvinte ale 
lui Tudor către Iordache Olimpiotul care, rău informat şi ne- 
infelegâtor, il învinuia de trădare faţă de eteria cu care se 
legase prin jurământ. ,,Vreti sa mâ omorâţi?... Turcii sunt 
în ţară, dar nu sunteţi în stare a vă bate cu dânşii, cu ispravă“. 
Mi se pare că era o ultimă propunere leală de colaborare 
pentru cauza comună a liberării de sub Turci. Ea a fost 
respinsă, şi Ipsilanti s'a lipsit, prosteşte, de un concurs pre- 
tios care, poate, ar fi schimbat cursul evenimentelor, ar fi 


10) Ibid., 34. 
24) Ibid., 56—7. 
Ibid., 58, 65, Tİ. 
18 Ibid., 71-9. 
14) La Iorga, Izvoarele mișcării lui Tudor. Vladimirescu, p. 297. 

hotărât, printr'o mai serioasă şi mai întinsă rezistenţă opusă 
Turcilor, intervenţia Rusiei, scăpând, pe deoparte, pe eterişti 
de cumplite înfrângeri, iar de altă parte, grăbind cu câţiva 
ani, începutul emancipării principatelor române, 


IN 


Se înţelege ca, sub grozâvia răzbunărilor turceşti înpo- 
triva celor cari „s'au unit cu apostaţii“, Românii să se fi 
lepădat de orice raporturi cu eteria, iar aderenţii lui Tudor 
să nu fi mărturisit adevăratele planuri ale acestuia. De altă 
parte, în ochii boerilor cari nu fuseseră iniţiaţi în eterie, Tudor 
a rămas răzvrătitorul poporului înpotriva lor, aşa că urmau 
să se lepede de el foştii adepţi, în căutare de situaţii. Un 
exemplu tipic a fost Petrache Poenaru, secretar al lui Tudor, 
şi care, solicitând bursă, la 1824, de la divanul ţării, declara 
că, în vremea zaverii „s'a tras şi el de la şcoală, în părţile 
Craiovei, la părinţii săi“ 15), 

Se mai înţelege să se fi deşteptat atunci iarăşi in prin- 
cipate, mai intensă chiar, pornirea firească înpotriva grecilor 
aşezaţi în scaunele domneşti, în multe şi însemnate dregătorii, 
concurenţi nedoriți’ în exploatarea bogățiilor ţării. 

Este explicabil ca toate aceste elemente psihologice să 
fi determinat apoi, după interese şi împrejurări, deformarea 
intenţiilor lui Tudor, cum arată Dăscălescu, unii înfăţişân- 
du-l ca duşman al grecilor, alţii ca ocrotitor al ţăranilor 
înpotriva boerilor. 

Ceeace însă nu pot înţelege este ca astăzi încă, asemenea 
consideraţii să împiedice obiectivitatea ştiinţifică în cercetări 
istorice, şi încă pentru a ajunge la înfăţişarea unui Tudor 
Vladimirescu mai mărunt, socotesc, decât cel adevărat, care, 
cum am mai spus la începutul acestui articol, în loc de neatâr- 
narea ţării sale, n'ar fi urmărit decât înlăturarea, prin mila 
Turcilor, a domniilor fanariote, sau îndreptarea stării fâra- 
nilor prin răzvrătire înpotriva boerilor. 


15) 1. C. Filitti, Scrisori inedite ale lui Petrache Poenaru (1934) p. 20. 


www.dacsTomâniTa.ro 


